recursal/SuperWikiNEXT-32B huggingface dataset:
**உலக பத்திரிகை சுதந்திர நாள்** (*World Press Freedom Day*) என்பது பத்திரிகை சுதந்திரத்தைப் பரப்பும் நோக்கிலும் "மனித உரிமைகள் சாசனம்" பகுதி 19 இல் இடம்பெற்றுள்ள பேச்சுரிமைக்கான சுதந்திரத்தை உலக நாடுகளின் அரசுகளுக்கு நினைவூட்டவும் ஐக்கிய நாடுகள் அவையினால் சிறப்பு நாளாகப் பிரகடனப்படுத்தப்பட்டது.

1993 ஆம் ஆண்டில் இடம்பெற்ற ஐக்கிய நாடுகள் பொதுச் சபைக் கூட்டத்தில் ஏற்றுக்கொள்ளப்பட்ட தீர்மானத்தின்படி ஒவ்வோர் ஆண்டும் மே 3 ஆம் நாளன்று பத்திரிகை சுதந்திர நாளாக ஏற்றுக்கொள்ளப்பட்டது. ஆபிரிக்கப் பத்திரிகைகளால் கூட்டாக 1991 ஆம் ஆண்டு இந்நாளிலேயே "பத்திரிகை சுதந்திர சாசனம்" (*Declaration of Windhoek*) முன்வைக்கப்பட்டது. இது 1991 ஆம் ஆண்டு யுனெஸ்கோ (UNESCO) அமைப்பினால் நடாத்தப்பட்ட பொதுக் கூட்டத்தின் 26 ஆம் அமர்வில் சிபாரிசு செய்யப்பட்ட ,'உலகின் சகல பிராந்தியங்களிற்குமான பேச்சு மற்றும் கருத்து வெளியீட்டுச் சுதந்திரத்திற்கானதும், ஊடகச் சுதந்திரத்தினதும் பாதுகாப்பிற்கும் மேம்படுத்தலிற்குமான ஆணை' என்ற தொனிப் பொருளில் பரிந்துரைக்கப்பட்ட கட்டளையின் நிமித்தமாக உருவானது.

இந்நாளில் ஊடக சுதந்திரத்துக்காகப் பங்களிப்பு செய்யும் ஒருவருக்கு ஆண்டுதோறும் யுனெஸ்கோ நிறுவனத்தினர் யுனெஸ்கோ/கிலெர்மோ கானோ உலக பத்திரிகை சுதந்திர விருது வழங்கிக் கௌரவிக்கின்றனர். இவ்விருது கொலம்பியப் பத்திரிகையாளர் கிலெர்மோ கானோ இசாசா என்பவரின் நினவாக வழங்கப்பட்டு வருகிறது. இவர் 1986 ஆம் ஆண்டு டிசம்பர் 17 இல் அவரது அலுவலகம் முன்பாக வைத்துப் படுகொலை செய்யப்பட்டிருந்தார். அவரின் கொலையின் பின்னரே பத்திரிகை சுதந்திரம் தொடர்பான பேச்சு வலுப்பெற்றது.

இந்நாள் அன்று, உலக அமைதிக்காகவும், பேச்சுச் சுதந்திரத்திற்காகவும் மற்றும் பத்திரிக்கை தர்மத்தினூடாகவும் பல இன்னல்களைத் தாண்டிப் போராடிய பத்திரிகை எழுத்தாளர் ஒருவருக்கு 25,000 டொலர் பெறுமதியான பரிசு வழங்கப்படுகின்றது. சுமார் 14 நபர்களைக் கொண்ட குழுவால் குறிப்பிட்ட இத்தெரிவு நடைபெறுகிறது.

இவற்றையும் பார்க்கவும்
----------------------

* ஊடகச் சுதந்திரம்
* யுனெஸ்கோ/கிலெர்மோ கானோ உலக பத்திரிகை சுதந்திர விருது

வெளி இணைப்புகள்
---------------

* யுனெஸ்கோ அதிகாரபூர்வத் தளம் - (ஆங்கில மொழியில்)
* மரணப் பொறிக்குள் இதழியல் துறை பரணிடப்பட்டது 2007-09-28 at the வந்தவழி இயந்திரம்
* ஊடகங்களுக்கு எதிராக தொடரும் அடக்குமுறைகள்
* IFEX - உலக பத்திரிகை சுதந்திர நாள் நிகழ்வுகள் பரணிடப்பட்டது 2007-02-26 at the வந்தவழி இயந்திரம் - (ஆங்கில மொழியில்)
**பேத் மா ரா ஹாஹத் போட்** (பாரசீகம்: باد ما را خواهد برد‎, Bād mā rā khāhad bord) ஆங்கிலம்: The Wind Will Carry Us) என்பது ஈரானியத் திரைப்படம் ஆகும். இத்திரைப்படம் 1999 ஆம் ஆண்டு ஈரானிய இயக்குநர் *அப்பாஸ் க்யாரஸ்டமி*யால் தயாரிக்கப்பட்டது. இத்திரைப்படத்தை எழுதி இயக்கியவரும் *அப்பாஸ் க்யாரஸ்டமி* ஆவார். இத்திரைப்படத்தின் தலைப்பான *காற்று நம்மை தூக்கிச் செல்லும்* என்பது ஈரானின் சமகாலப் பெண் கவிஞர் *பெரோக் பெர்ரோகாஷாத்*தின் (Forough Farrokhzad) கவிதை வரியாகும். இத்திரைப்படம் *வெனிஸ் சர்வதேசத் திரைப்பட விழா*விற்கு தங்கச் சிங்கம் விருதிற்காகப் பரிந்துரைக்கப்பட்டது. இத்திரைப்படம் நடுவர்களின் சிறப்புப் பரிசான *வெள்ளிச் சிங்கம்* விருதினை வென்றது. மேலும் இத்திரைப்படம் பல்வேறு பரிந்துரைகளையும் விருதுகளையும் பெற்றது.

கதை
---

ஈரானின் குர்திஷ் கிராமம் ஒன்றில் மரணத் தறுவாயில் வசிக்கும் முதிய பெண்மணி ஒருவரின் துக்கச் சடங்குகளை ஆவணப்படுத்த பத்திரிகையாளர்கள் குழு ஒன்று பொறியாளர்கள் என்ற போர்வையில் வருகின்றனர். நகரப் பத்திரிகையாளர்கள் மற்றும் கிராம மக்களின் வாழ்வியலைக் காட்சிப்படுத்துகிறது இத்திரைப்படம். நகரத்துப் பத்திரிகை அலுவலகத்திலிருந்து தினமும் கிராமத்துப் பத்திரிகையாளர் குழுவுக்கு தொலை பேசி மூலம் முதிய பெண் மரணமடைந்துவிட்டாரா எனக் கேட்டுச் செய்தி வருகிறது. பத்திரிகையாளர் குழுவின் தலைவர் கிராமத்து மக்களின் இயல்பான வாழ்வால் மனம் நெகிழ்கிறார். வயதான பெண்மணி உடல் நலம் தேறி நலமடைகிறார். கிராமப் பெண்மணியின் மரணத்தை எதிர் நோக்கும் நகரத்து மனிதர்களின் மனதை இத்திரைப்படம் பேசுகிறது.

பாராட்டுகள்
-----------

* இன்றைய தினத்தில் *அப்பாஸ் க்யாரஸ்டமி*யால் எடுக்கப்பட்ட மிகச் சிறந்த திரைப்படம் இது என அமெரிக்கச் சினிமா விமர்சகர் *ஜேனத்தன் ரோஸன்பாவ்ம்* கூறினார்.
* இந்த ஆண்டு பார்க்க வேண்டிய மிகச் சிறந்த திரைப்படம் இது என ஆஸ்திரேலிய அரசியலாளர் *மைக்கேல் அட்கின்ஸன்* கூறினார்.
* இத்திரைப்படத்தில் எதுவுமில்லை ஆனால் எல்லாம் இருக்கிறது (nothing and everything) என அமெரிக்கச் சினிமா விமர்சகர் ஜே. ஹோபர்மன் கூறினார்.
* *ஸ்காட் பவுண்டஸ் வெரைட்டி* (Scott Foundas variety) மிகச் சிறந்த பத்து திரைப்படங்களுள் ஒன்றாக இதைக் குறிப்பிட்டது.

வெளி இணைப்புகள்
---------------

* விமர்சனம்

மேற்கோள்கள்
-----------

1. ↑
2. ↑
**நெல்சன் மண்டேலா பன்னாட்டு நாள்** (*Nelson Mandela International Day*) என்பது தென்னாபிரிக்கத் தலைவர் நெல்சன் மண்டேலாவின் பிறந்த நாளான ஜூலை 18 ஆம் நாளைக் குறிக்க ஐக்கிய நாடுகள் அறிவித்த சிறப்பு நாளாகும்.

இதற்காக 2009 ஆம் ஆண்டு நவம்பர் 10 ஆம் நாள் 192 நாடுகள் உறுப்புரிமையுள்ள ஐ.நா. பொதுச் சபையில் தீர்மானம் கொண்டு வரப்பட்டது. அந்தத் தீர்மானத்தில் இனங்களுக்கு இடையே நல்லுறவு ஏற்படவும், மனித உரிமைகளை மேம்படுத்தவும் ஆண்-பெண் சமம் என்ற நிலை ஏற்படவும் மண்டேலா பாடுபட்டார் என்றும், அவர் உழைப்பை நினைவு கூரும் வகையில் அவர் பிறந்த நாளை ஆண்டுதோறும் மண்டேலா சர்வதேச நாளாக கடைப்பிடிப்பது என்றும் குறிப்பிடப்பட்டு உள்ளது.

இந்தத் தீர்மானத்துக்கு பெரும்பான்மையான உறுப்பினர்கள் ஆதரவு தெரிவிக்க அது நிறைவேற்றப்பட்டது.

இதன் படி 2010ம் ஆண்டு ஜூலை மாதம் 18ம் நாள் முதன்முறையாக மண்டேலா பன்னாட்டு நாளாகக் கடைப்பிடிக்கப்படுகிறது. அப்போது அவருக்கு வயது 92வது பிறந்த நாளாகும்.

மேற்கோள்கள்
-----------

1. ↑  General Assembly establishes Nelson Mandela International Day பரணிடப்பட்டது 2009-11-14 at the வந்தவழி இயந்திரம் பரணிடப்பட்டது 2009-11-14 at the வந்தவழி இயந்திரம், ஐநா வானொலி, நவம்பர் 10, 2009

வெளி இணைப்புகள்
---------------

* UN declares July 18 Nelson Mandela Day, டெலிகிராஃப், நவம்பர் 11, 20009
* ஜூலை 18ம் திகதி சர்வதேச நெல்சன் மண்டேலா தினமாக ஐ. நா. அறிவிப்பு
[*தொடர்பிழந்த இணைப்பு*]
[*தொடர்பிழந்த இணைப்பு*], தினகரன், நவம்பர் 14, 2009
**பாலி குன்று** என்பது இந்தியாவின் மும்பையில் உள்ள பாந்த்ரா மற்றும் கர் புறநகர்ப் பகுதிகளில் பரவியுள்ள ஒரு வசதியான குடியிருப்புப் பகுதியாகும் (முறையே 400050 மற்றும் 400052 அஞ்சல் குறியீடுகளைப் பகிர்ந்து கொள்கிறது).

நிலவியல்
--------

மும்பையின் மேற்குப் பகுதியில் பாலி குன்று அமைந்துள்ளது. இது நௌஷாத் அலி சாலைக்கு (முன்பு கார்ட்டர் சாலை ) இணையாகச் செல்கிறது, இது ஒரு பிரபலமான கடல்-முனை மற்றும் உலாவும் பகுதி ஆகும். இது பாந்த்ராவில் இருந்து கர் தண்டா மீன்பிடி கிராமம் வரை நீண்டுள்ளது .

நூல் பட்டியல்
-------------

* பட்கல், சத்யஜித் (ஆசிரியர்: லான்சி பெர்னாண்டஸ்). *தி ஸ்பிரிட் ஆஃப் லகான்: ஒரு உன்னதமான படைப்பாளிகளின் அசாதாரண கதை*. பாப்புலர் பிரகாஷன், 1 மார்ச் 2002.ISBN 8179910032, 9788179910030. Google புத்தகங்களில் "ஏக ஸ்வப்னாசா பிரவாஸ லகானா" என்ற தலைப்பில்

குறிப்புகள்
-----------

வெளி இணைப்புகள்
---------------

* பாலி ஹில், பாந்த்ரா விக்கிமேபியாவில்
* பாந்த்ரா/பாலி மலையில் வசிக்கும் பிரபலங்களைப் பற்றிய கட்டுரை
* பாலி ஹில் டைம்ஸ் ஆஃப் இந்தியாவில் உள்ள கம்பீரமான பங்களாக்களை ஆப்ட்ஸ் மாற்றுகிறது
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Artocarpeae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சிமிட்டாய்** பழம் பலாப்பழத்தைப் போன்றது. இது தென்கிழக்கு ஆசியாவை பூர்வீகமாகக் கொண்டது. மலேசியாவில் சிமிட்டாய் பழம் ஒரு முக்கியமான பயிர் மற்றும் தெற்கு தாய்லாந்து மற்றும் இந்தோனேசியாவின் சில பகுதிகளிலும் பிரபலமாக பயிரிடப்படுகிறது.

விளக்கம்
--------

சிமிட்டாய் பழ மரங்கள் பெரிய, பசுமையான மரங்கள். அவை 20 மீ உயரம் வரை வளரும், இருப்பினும் பெரும்பாலானவை ஒரு டஜன் மீட்டர்களை மட்டுமே அடைகின்றன. ஒரே மரத்தில் ஆண் மற்றும் பெண் பூக்கள் வளர்வதால் மரங்கள் ஏகத்துவமானவை. சில வகைகள் பெயரிடப்பட்டிருந்தாலும் பல வகைகள் உள்ளன. இந்த தீவிரமாக வளரும் மரம் வருடத்திற்கு ஒரு முறை அல்லது இரண்டு முறை கனமான பயிர்களைத் தாங்கும்.
அடுத்தடுத்து வரும் பாலி(பாரா-பீனைலீன் அலகின் கட்டமைப்பு
**பாலி(பாரா-பீனைலீன்** (*Poly(p-phenylene*)) என்பது பாரா-பீனைலீன் அலகுகள் அடுத்தடுத்து இடம்பெற்று உருவாகும் பலபடிச் சேர்மமாகும். வளையாத பலபடி குடும்பத்தில் உள்ள கடத்தும் பலபடியை தயாரிப்பதற்குத் தேவையான ஒரு முன்னோடிச் சேர்மமாக இச்சேர்மம் செயல்படுகிறது. சுசூகி பிணைப்பு முறையுடன் பல்லொடுக்க வினையும் சேர்த்து பாலி(பாரா-பீனைலீன் தயாரிக்கப்படுகிறது. 
முன்னதாக மேற்கொள்ளப்பட்ட தயாரிப்பு முயற்சிகளில் கருப்பு நிறத்தில் கரையாத தூளாக இச்சேர்மம் உற்பத்தி செய்யப்பட்டது. இதன் பண்புகளை விவரிப்பது சிரமமாக இருந்தது. உதாரணமாக, புன்சன் சுடரில் எந்தவிதமான சுவாலையையும் உருவாக்காமல் ஒரு திடப்பொருள் செஞ்சிவப்பாக ஒளிர்ந்து மெதுவாக மறைந்தது என்று செய்தித்தாள் செய்திகள் தெரிவித்தன. தொடக்கத்தில் இச்சேர்மத்தின் வேதியியல் மற்றும் வெப்பவியல் நிலைப்புத்தன்மை இதை தயாரிக்கும் ஆர்வத்திற்கு அடிப்படையாக அமைந்தது. அதிக வெப்பநிலைப்புத் தன்மை தேவைப்படும் ராக்கெட் கூர்முனைகளிலும் சில துணி வகைகளிலும் இச்சேர்மம் பயன்படுகிறது.

ஆக்சிசனேற்றம் அல்லது மாசுகலப்பு செய்து குறைக்கடத்திக்கு தேவையான கடத்தா பாலி(பாரா-பீனைலீன் தயாரிக்கப்படுகிறது.

மேற்கோள்கள்
-----------

1. ↑  Remmers, Marcus; Müller, Beate; Martin, Kai; Räder, Hans-Joachim (1999). "Poly(p-phenylene)s. Synthesis, Optical Properties, and Quantitative Analysis with HPLC and MALDI−TOF Mass Spectrometry". *Macromolecules* **32** (4). doi:10.1021/ma981260s.
2. ↑  Kovacic, Peter; Kyriakis, Alexander (1962). "Polymerization of benzene to p-polyphenyl". *Tetrahedron Letters* **3** (11): 467–469. doi:10.1016/S0040-4039(00)70494-1. .

வெளி இணைப்புகள்
---------------

* Rigid-rod polymer host
**சிறீ வெங்கடேசுவரா மருத்துவ அறிவியல் நிறுவனம்** (*Sri Venkateswara Institute of Medical Sciences*) என்பது ஆந்திர மாநில சட்டமன்றச் சட்டத்தின் கீழ் ஒரு மருத்துவ நிறுவனம் ஆகும்.

விளக்கம்
--------

சிறீ வெங்கடேசுவரா மருத்துவ அறிவியல் நிறுவனமானது இந்தியாவின் ஆந்திரப் பிரதேசம், திருப்பதியில் உள்ள ஒரு சிறப்பு மருத்துவமனை ஆகும். இந்நிறுவனமானதுஅனைத்திந்திய மருத்துவ அறிவியல் கழகத்தின் படி உருவாக்கப்பட்டது. மேலும் இது ஆந்திரப் பிரதேச மாநில சட்டமன்றத்தின் சட்டத்தால் உருவாக்கப்பட்டது. 1986ஆம் ஆண்டு ஏப்ரல் 18ஆம் தேதி அப்போதைய ஆந்திர முதல்வராக இருந்த என். டி. ராமராவ் அடிக்கல் நாட்டினார். இந்த மருத்துவமனை பிப்ரவரி 2, 1993 முதல் செயல்படத் தொடங்கியது. பின்னர் 1995-ல் மாநில சட்டமன்றச் சட்டத்தின் கீழ் மருத்துவ நிறுவனமாக மாறியது. இந்நிறுவனத்தின் தற்போதைய இயக்குநர் மருத்துவர் பி. வெங்கம்மா ஆவார்.

கல்வி திட்டம்
-------------

இக்கல்லூரியில் 4~~+~~1⁄2 ஆண்டு எம். பி. பி. எஸ். படிப்பினையும், ஒரு வருடக் கட்டாய மருத்துவ பயிற்சியுடன் வழங்குகிறது. இதற்கான மாணவர் சேர்க்கை நீட் தேர்வு மூலம் 175 இடங்கள் நிரப்பப்படுகின்றன. 

### முதுகலை மற்றும் முனைவர் படிப்புகள்

சிறீ வெங்கடேசுவரா மருத்துவ அறிவியல் நிறுவனம் அறுவை சிகிச்சை, மருத்துவம் போன்ற அனைத்து சிறப்பு மருத்துவ பாடங்களிலும் முதுநிலை படிப்புகளை வழங்குகிறது. இதேபோல், *எம்சிஎச் ஐ* நரம்பியல் அறுவை, இதய அறுவை சிகிச்சை உள்ளிட்ட பல்வேறு முனைவர் பட்ட படிப்புகள் மற்றும் இதயவியல், நரம்பியல் போன்றவற்றில் *டி. எம்*. நிலையில் 28க்கும் மேற்பட்ட முதுநிலை மற்றும் முனைவர் பட்ட படிப்புகள் உள்ளன.

தரவரிசை
-------

தேசிய கல்வி நிறுவனங்களுக்கான தரவரிசை கட்டமைப்பில் சிறீ வெங்கடேசுவரா மருத்துவ அறிவியல் நிறுவனம் 2019-ல் இந்தியாவில் 72வது இடத்தையும் 2019ஆம் ஆண்டில் பல்கலைக்கழகங்களில் 77வது இடத்தையும் மற்றும் மருத்துவ தரவரிசையில் 29வது இடத்தையும் பெற்றுள்ளது.

மேற்கோள்கள்
-----------

1. ↑  "Archived copy". 10 November 2012 அன்று மூலம் பரணிடப்பட்டது. 26 September 2011 அன்று பார்க்கப்பட்டது.CS1 maint: archived copy as title (link)
2. ↑  "ISRO official dies of accident injuries". *தி இந்து*. 2007-09-03. 2012-11-10 அன்று மூலம் பரணிடப்பட்டது.
3. ↑  ""National Institutional Ranking Framework 2019 (Overall)"". *National Institutional Ranking Framework. Ministry of Human Resource Development. 2019*. July 17, 2019 அன்று பார்க்கப்பட்டது.
4. ↑  ""National Institutional Ranking Framework 2019 (Universities)"". *National Institutional Ranking Framework. Ministry of Human Resource Development. 2019*. July 17, 2019 அன்று பார்க்கப்பட்டது.
5. ↑  ""National Institutional Ranking Framework 2019 (Medical)"". *National Institutional Ranking Framework. Ministry of Human Resource Development. 2019*. July 17, 2019 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**பாலிகேட்டனேன்** இயந்திரத்தனமாய் இணைக்கப்பட்ட கேட்டனேன் அமைப்புகளைக் கொண்ட ஒரு பலபடியாகும்.

பலபடி சங்கிலித்தொடரில், கேட்டனேன் அமைப்புகளின்  அமைவிடத்தைப் பொறுத்து, பாலிகேட்டனேன்கள் முக்கியத்தொடர் பாலிகேட்டனேன்கள் மற்றும் பக்கத் தொடர் பாலிகேட்டனேன்கள் என இரண்டு வகைகளாகப் பகுக்கப்பட்டுள்ளன. [n]-கேட்டனேன் (n மிகப்பெரிய எண்), ஆனது தனியாக இயந்திரவியல்ரீதியில் ஒன்றோடொன்று பிணைக்கப்பட்டுள்ள வளைய சேர்மங்கள் ஆகும். இவை உகப்பாக்கப்பட்ட பாலிகேட்டனேன்களாக பார்க்கப்படுகின்றன. 

சகப்பிணைப்புகளுடன் கூடுதலாக தவிர்த்த இயந்திரவியல் பிணைப்புகளைக் கொண்டிருக்கும் பண்பே, மற்ற பலபடிச் சேர்மங்களிலிருந்து வேறுபடுகின்ற ஒரு பாலிகேட்டனேன் சேர்மத்தின் இயல்புக்குரிய தனித்த பண்பாக இருக்கிறது.

மேற்கோள்கள்
-----------

1. ↑  Z.Niu and Harry.W. Gibson (2009). "Polycatenanes". *Chem. Rev.* **109** (11): 6024–6046. doi:10.1021/cr900002h.

* Frank Davis; Séamus Higson (8 February 2011). *Macrocycles: Construction, Chemistry and Nanotechnology Applications*. John Wiley and Sons. பக். 496. பன்னாட்டுத் தரப்புத்தக எண்:978-1-119-98993-6.. பார்த்த நாள்: 17 July 2012.
**சிறீசந்த் கோயல்** (Srichand Goyal) (சந்த் கோயல் என்றும் அழைக்கப்படுகிறார்) இவர் ஓர் இந்திய அரசியல்வாதி ஆவார். இவர் 1967 இல் சண்டிகர் நாடாளுமன்றத் தொகுதியில் இருந்து தேர்ந்தெடுக்கப்பட்ட முதல் நாடாளுமன்ற உறுப்பினராக இருந்தார். பாரதிய ஜன சங்கத்தின் (பிஜேஎஸ்) உறுப்பினரான இவர் மார்ச் 1967 முதல் 1970 திசம்பர் வரை நாடாளுமன்ற உறுப்பினராக இருந்தார்.

ஆரம்ப கால வாழ்க்கை
------------------

1915 ஆகத்து 15, 1915 இல் பஞ்சாப் மாகாணத்தில் (பிரித்தானிய இந்தியா) கர்னாலில் உள்ள கைம்ப்லா என்ற கிராமத்தில் பிறந்தார், தில்லியின் ராம்ஜாஸ் உயர்நிலைப் பள்ளியில் கல்வி பயின்றார். செயின்ட் ஸ்டீபன்ஸ் கல்லூரி, தில்லி; மற்றும் சட்ட கல்லூரி, தில்லி ஆகிய கல்வி நிறுவனங்களில் பயின்றார். இவர் மார்ச் 14, 1956 அன்று புஷ்பலதா கோயல் என்பவரை மணந்தார்.

அரசியல் வாழ்க்கை
----------------

அகில இந்திய ஜனசங்கத்தின் நிறுவன உறுப்பினரான இவர் பஞ்சாப் ஜனசங்கத்தின் செயலாளராகவும் துணைத் தலைவராகவும் பணியாற்றினார். இவர் இரண்டு முறை பஞ்சாப் சட்டமன்ற உறுப்பினராக இருந்தார் (பிப்ரவரி 1958 - ஏப்ரல் 1960, மற்றும் ஏப்ரல் 1964 - அக்டோபர் 1966). இவர் குறைதீர்மனுக்கள் குழுவின் தலைவராகவும் பணியாற்றினார்; அரசாங்க ஈட்டுறுதிக் குழு; மற்றும் பொது கணக்குக் குழு மற்றும் மதிப்பீட்டு குழு உறுப்பினராகவும் பதவி வகித்துள்ளார். மார்ச் 1967 இல் நடைபெற்ற சண்டிகர் (மக்களவைத் தொகுதி) தேர்தலில், கோயல் 23,393 வாக்குகளைப் பெற்று 11,323 வாக்குகளைப் பெற்ற காங்கிரஸின் அமர் நாத் வித்யாலங்கரை தோற்கடித்தார். ஸ்வதந்திர கட்சியைச் சேர்ந்த ஹர்பன்ஸ் சிங் குஜ்ரால் மூன்றாவது இடத்தைப் பிடித்தார். இருப்பினும், 1971 இல், கோயலின் வாக்குகள் 16,854 வாக்குகளாக சரிந்தன, மேலும் அவர் 48,335 வாக்குகளைப் பெற்ற அமர் நாத் வித்யாலங்கரிடம் தோற்றார்.

ஒரு வழக்கறிஞராக, இவர் அவசரகாலத்தில் சிறையில் அடைக்கப்பட்டார்.

குடும்பம்
---------

இவருக்கு புஷ்பா லதா கோயல் என்ற மனைவியும் பர்வீன் கோயல் மற்றும் சஞ்சய் கோயல் என்ற இரண்டு மகன்கள் உள்ளனர். அவர்கள் இருவரும் வழக்கறிஞர்களாகப் பணியாற்றுகின்றனர். முன்னாள் பாரதிய ஜனதா (பாஜக) நாடாளுமன்ற உறுப்பினர் சத்ய பால் ஜெயின் ஸ்ரீசந்த் கோயலின் கீழ் ஒரு பயிற்சியாளராக தனது வாழ்க்கையைத் தொடங்கினார். கோயல் சங்ரூர் மாவட்ட வழக்குரைஞர் சங்கத்தின் தலைவராகவும் பணியாற்றினார்.

நினைவகம்
--------

சண்டிகர் பிரிவு 33 இல் உள்ள பாஜக தலைமையகத்தின் கலையரங்கத்திற்கு சந்த் கோயல் பெயரிடப்பட்டது.

### குறிப்புகள்

1. ↑  "Members : Lok Sabha". *loksabha.nic.in*. 2020-02-17 அன்று பார்க்கப்பட்டது.
2. ↑  "Members Bioprofile". *loksabhaph.nic.in*. 2020-02-17 அன்று பார்க்கப்பட்டது.
3. ↑  "Previous Winners in Chandigarh Parliament". *Lokmat*. 17 February 2020 அன்று பார்க்கப்பட்டது.
4. ↑  "Chandigarh – The City Beautiful". *Satya Pal Jain*. 2012-09-10. 2020-02-17 அன்று பார்க்கப்பட்டது.
5. ↑  "BJP Auditorium will be dedicated to Chand Goyal". *United News of India*. 19 June 2016. .
**வோ கியென் கியாப்** (*Võ Nguyên Giáp*, 25 ஆகத்து 1911 – 4 அக்டோபர் 2013) வியட்னாமைச் சேர்ந்த மக்கள் இராணுவ அதிகாரியும் அரசியல்வாதியும் ஆவார். முதலாம் இந்தோ- சீனப் போரில் இராணுவத் தளபதியாகப் பணியாற்றியவர். முக்கியமான வியட்னாமியப் போர்களிலும் இரண்டாம் உலக்ப் போரிலும் பங்காற்றியுள்ளார்.. இதழாளராகவும், 1946 - 1947 ஆம் ஆண்டுகளில் வியட்னாமின் இராணுவ அமைச்சராகவும் பணியாற்றியுள்ளார். வியட்னாமிய அரசு முக்கியமான இராணுவ விருதுகளை வழங்கி சிறப்பித்தது.

வாழ்க்கை வரலாறு
---------------

வேளாண் குடும்பத்தில் பிறந்தவர் வோ கியென் கியாப். ஹனோய் பல்கலைக்கழகத்தில் அரசியல், பொருளாதாரம், சட்டம் ஆகியவற்றில் பட்டம் பெற்றவர். பள்ளிக்கூட ஆசிரியர். 'தீன் டாங்' என்ற பத்திரிகைக்குக் கட்டுரைகளும் எழுதி வந்தார்.

வியத்நாம் அப்போது பிரெஞ்சு காலனி நாடாக இருந்தது. காலனி ஆதிக்க எதிர்ப்புணர்வால், வியத்நாமின் கம்யூனிஸ்ட் கட்சியில் சேர்ந்தார்.

பிரெஞ்சு ஆதிக்கத்துக்கு எதிரான மக்கள் போராட்டத்தில் பங்கேற்றதற்காக விதிக்கப்பட்ட 13 மாதச் சிறைத் தண்டனை பெற்றார். விடுதலையான பிறகு வியத்நாமிய மொழியிலும் பிரெஞ்சு மொழியிலும் இரு பத்திரிகைகளை நடத்தினார். வியத்நாமில் கம்யூனிஸ்ட் கட்சிக்குத் தடை விதிக்கப்பட்டதும் சீனத்துக்குத் தப்பினார் வோ. ஹோ சி மின்னுடன் இணைந்தார். 1944-ல் மீண்டும் வியத்நாமுக்கு வந்தார்.

ராணுவ தளபதி
-----------

1954-ல் தீன் பீன் பு என்ற இடத்தில் தாக்குதல் நடத்தி பிரெஞ்சு ராணுவம் வீழ்த்த்ப்பட்ட பிறகு வியத்நாமுக்குச் சுதந்திரம் கிடைத்தது. பிறகு தெற்கு வியத்நாமில் அமெரிக்க ஆதரவில் நடைபெற்ற அரசையும், 1975 ஏப்ரலில் வோ கியான் கியாப் தலைமையிலான 'மக்கள் சேனை' போரில் வென்றது.

வியத்நாம் விடுதலைப் போர் நடந்த காலங்களில் பெரும்பாலும் ராணுவ அமைச்சராக 'வோ'தான் பதவி வகித்தார். அவரே ராணுவத் தலைமைத் தளபதியாகவும் இருந்தார்.

1979-ல் அவரிடமிருந்து ராணுவத் துறை பறிக்கப்பட்டது. மூன்று ஆண்டுகளுக்குப் பிறகு அரசியல் தலைமைக் குழுவிலிருந்தும் நீக்கப்பட்டார். 1991-ல் துணைப் பிரதமர் பதவியிலிருந்து அவராகவே விலகிக் கொண்டார்.

102-வது வயதில் இறப்பு
---------------------

முதுமை, உடல் நலிவு காரணமாக கடந்த நான்கு ஆண்டுகளாகவே ஒடுங்கிவந்த வோ தன்னுடைய 102-வது வயதில் ஹனோய் நகரில் உள்ள ராணுவ மருத்துவமனையில் அக்டோபர் 4, 2013 அன்று மரணம் அடைந்தார்.

மேற்கோள்கள்
-----------

1. ↑  Asian Heroes, டைம் (இதழ்)
2. 1 2  "சென்றுவாருங்கள் வோ!" (in தமிழ்). *தி இந்து* (சென்னை: தி இந்து): pp. சிந்தனைக் களம் » செய்தியாளர் பக்கம். அக்டோபர் 7, 2013.. பார்த்த நாள்: அக்டோபர் 14, 2013.
3. ↑  "வியத்நாம் வீரத் தளபதிக்கு நாளை இறுதிச் சடங்கு" (in தமிழ்). *தீக்கதிர்* (சென்னை: தீக்கதிர்): pp. உலகம். அக்டோபர் 13, 2013. Archived from the original on 2014-04-08.. பார்த்த நாள்: அக்டோபர் 14, 2013.

விக்கிமீடியா பொதுவகத்தில்,  
 ***ஙுயென் கியாப்***   
என்பதின் ஊடகங்கள் உள்ளன.
**சாமுவேல் ஆடம்ஸ்** (*Samuel Adams*, செப்டம்பர் 27 [யூ.நா. செப்டம்பர் 16] 1722 – அக்டோபர் 2, 1803) ஒரு அமொிக்க அரசியல் அறிஞரும், அரசியல்வாதியும் ஆவார். இவர் அமெரிக்காவின் தந்தை என்றழைக்கப்பட்டவர்களுள் ஒருவராவார். இவர், அமெரிக்காவில், மாசாசூசெட்சு மாகாணத்தின் அரசியல்வாதியாகவும் அமெரிக்கப் புரட்சியின் தலைவராகவும், அமெரிக்க அரசியல் கலாச்சாரத்தை உருவாக்கிய அமெரிக்க குடியாட்சித் தத்துவத்தை உருவாக்கியவர்களுள் ஒருவராவார். அமெரிக்காவை உருவாக்கிய ஜான் ஆடம்சின் நெருங்கிய உறவினர் ஆவார்.

ஆடம்ஸ், பாஸ்டன் நகரில் பிறந்தார். இவர் ஆன்மீகம், அரசியலில் ஈடுபாடுள்ள குடும்பத்தில் வளர்ந்தார். ஹார்வர்டு பல்கலைக்கழகத்தில் பயின்றார். தொழிலில் தோல்வியுற்று, பின்பு வரிவசூலிப்பவராக இருந்தார். அதன்பிறகு அரசியலில் ஈடுபட்டார். மாசாசூசெட்ஸ் பிரதிநிச் சபையில் செல்வாக்குமிக்க தலைவராகத் திகழ்ந்தார். அதன்பிறகு ஆங்கிலோ-அமெரிக்க காலனிகளின்மேல் அவர்கள் அனுமதியில்லாமல் வரிவிதித்தை எதிர்த்து போராடினார். இவருடைய 1768 மாசாசூசெட்ஸ் சுற்றறிக்கைக் கடிதம், காலனி நாடுகளின் ஆங்கில அரசுக்கு ஒத்துழையாமையை ஏற்படுத்தியது. இதன் விளைவாக 1770 பாஸ்டன் படுகொலை நடந்தது. 1772-ஆடம்ஸ் மற்றும் அவருடன் பணிபுரிபவர்களும் சேர்ந்து ஒரு தொடர்புக் குழுவை ஏற்படுத்தினர். இக்குழுவின் வேலை ஆங்கில ஏகாதிபத்திய அரசை எதிர்க்கும் 13 குடியேற்ற நாடுகளில் உள்ளவர்களை ஒருங்கிணைப்பது. தொடர்ந்து ஆங்கிலேய அரசின் செயல்திற நுட்பத்தை எதிர்த்ததின் விளைவாக 1773-ல் பாஸ்டன் தேநீர் கொண்டாட்டம் நடைபெற்றது. அதனைத்தொடர்ந்து அமெரிக்கப் புரட்சி ஏற்பட்டது. ஆங்கில நாடாளுமன்றம் 1774 இல் ஒரு கடுமையான சட்டத்தை பிறப்பித்தது. அச்சமயத்தில், ஆடம்ஸ் பிலடெல்பியாவில் நடந்த அமெரிக்கப் புரட்சிக் காங்கிரஸ் மாநாட்டில் கலந்துகொண்டார். இம்மாநாடு காலனி ஆதிக்க நாடுகளை ஒன்றிணைத்தது. இவர் 1774-ல் அமெரிக்கப் புரட்சி அமைப்பு உருவாக உதவினார், மற்றும் 1776-ல் அமெரிக்கச் சுதந்திரப் பிரகடனத்திற்கு வழிகோலினார். இவர் கூட்டுக்குழுவின் விதிகள் மற்றும் மாசாசூசெட்டின் அரசியல் அமைப்புச் சட்டத்தை உருவாக்கவும் உதவியாக இருந்தார். அமெரிக்கப் புரட்சிக்குப் பிறகு, ஆடம்ஸ் மாசாசூசெட்ஸ் -க்கு வந்து, அங்கு ஆட்சிமன்றத்தில் பணியாற்றினார். இறுதியாக ஆளுநராக தேர்வுசெய்யப்பட்டார்.

மேற்கோள்கள்
-----------

1. ↑  Alexander, *Revolutionary Politician*, 103, 136; Maier, *Old Revolutionaries*
**சிறீகாந்த் வர்மா** (*Shrikant Verma*)(18 செப்டம்பர் 1931 - 25 மே 1986) என்பவர் இந்தியக் கவிஞர் மற்றும் மத்தியப் பிரதேசத்திலிருந்து 1976 முதல் 1982 வரையும், 1982 முதல் 1986 வரையும் நாடாளுமன்ற உறுப்பினராக இருந்தவர் ஆவார். இவர் இந்தியத் தேசிய காங்கிரசு கட்சியினைச் சார்ந்தவர். வர்மா புற்றுநோயால் 1986ஆம் ஆண்டு நியூயார்க்கில் இறந்தார்.

குடும்பம்
---------

வர்மா, மத்தியப் பிரதேசத்தின் நாடாளுமன்ற உறுப்பினராக இருந்த வீணா வர்மாவை மணந்தார். இந்த இணையரின் மகன் அபிஷேக் வர்மா ஆவார். இவர் ஓர் இந்திய ஆயுத வியாபாரி மற்றும் 1997-ல் இந்தியாவின் இளைய கோடீசுவரராக அறிவிக்கப்பட்டாவர் ஆவார்.

கல்வி
-----

வர்மா இந்தியாவின் மத்தியப் பிரதேச மாநிலத்தில் உள்ள பிலாஸ்பூர் நகரில் பிறந்தார். நாக்பூர் பல்கலைக்கழகத்தில் இந்தியில் முதுகலைப் பட்டம் பெற்றார். இருபது நூல்களை எழுதியுள்ளார்.

விருது
------

வர்மா 1976ஆம் ஆண்டில் மத்தியப் பிரதேச அரசிடமிருந்து *ஜல்சாகர் படத்திற்காகத்* துளசி சம்மான் மற்றும் 1981ஆம் ஆண்டில் மத்தியப் பிரதேச மாநில கலா பரிசத்தில் இருந்து *ஷிக்ஷா சம்மான்* விருதுகளைப் பெற்றார். 1982ல், புது தில்லியில் நடைபெற்ற *ஆப்ரோ-ஆசிய எழுத்தாளர் மாநாட்டிற்குத்* தலைமை வகித்தார். 1987-ல், இவருக்கு மரணத்திற்குப் பின் *மகத்* திரைப்படத்திற்கான சாகித்திய அகாதமி விருது வழங்கப்பட்டது.

இறப்பு
------

வர்மா புற்றுநோயால் 1986ஆம் ஆண்டு நியூயார்க்கில் இறந்தார்.

மேற்கோள்கள்
-----------

1. 1 2  "The Great Performance: The awkward alliance of poetry and politics" (in en-US). *The Indian Express*. 2014-03-08. .
2. ↑  "Member of Rajya Sabha from 1952-2003" (PDF). 25 May 2016 அன்று பார்க்கப்பட்டது.
3. ↑  "Photo Gallery". *www.priyadarshniacademy.com*. 2016-09-16 அன்று மூலம் பரணிடப்பட்டது. 2016-09-04 அன்று பார்க்கப்பட்டது.
4. ↑  "Verma, wife in CBI net for tweaking defence deals". 2016-09-04 அன்று பார்க்கப்பட்டது.
5. ↑  "Team Anna alleges corruption in defence deals, names MP's son - Firstpost" (ஆங்கிலம்). 2012-04-26. 2016-09-04 அன்று பார்க்கப்பட்டது.
6. ↑  "Rich across the world identify with the same brands for status". 2016-09-04 அன்று பார்க்கப்பட்டது.
7. ↑  "Indian Poets I Bio-Notes on Hindi Poets I". *www.lchr.org*. 24 நவம்பர் 2015 அன்று மூலம் பரணிடப்பட்டது. 25 May 2016 அன்று பார்க்கப்பட்டது.
8. ↑   *Encyclopaedia of Indian Literature: Sasay to Zorgot*.. பார்த்த நாள்: 25 May 2016.
**வோல்கோகிராட் அரங்கு** (*Volgograd Arena*  (உருசியம்: «Волгоград Арена») உருசியாவின் தொழில்நகரமான வோல்கோகிராட்டில் அமைந்துள்ள கால்பந்து விளையாட்டரங்கம். 2018 உலகக்கோப்பை காற்பந்து போட்டிகள் நிகழிடங்களில் இதுவும் ஒன்றாகும். இது ரோடார் வோல்கோகிராட் கால்பந்துக் கழகத்தின் தாயக அரங்கமாக உள்ளது. இதில் 45,568 பார்வையாளர்கள் அமரக்கூடும்.

வரலாறு
------

வோல்கா ஆற்றின் அருகே மமயேவ் குர்கன் நினைவுச்சின்னத்தின் அடிவாரத்தில் முன்பிருந்த சென்ட்ரல் விளையாட்டரங்கை இடித்து அந்த இடத்தில் இந்த அரங்கு கட்டப்பட்டுள்ளது. முந்தைய அரங்கு 1958இல், அதற்கு முன்பிருந்த எண்ணெய்க் கிடங்கை அழித்துக் கட்டபட்டிருந்தது. இப்பகுதி கணவாய்கள் நிறைந்த வளராத நகரப்பகுதியாகும்; அங்குமிங்குமான குறைந்த மதிப்புள்ள வீடுகளும் கிடங்குகளும் படைத்துறை வீடுகளுமே இருந்தன.

40,000 பேர் காணக்கூடிய அளவில் ஒலிம்பிக் தரமுள்ள தடகளமும், இரண்டு பெரிய விளையாட்டரங்குகளும் பத்து உடற்பயிற்சியகங்களும் கொண்டதாகவும் செலவை சேமிப்பதற்காக கச்சிதமாகவும், ஒரே வளாகமாகவும் புதிய அரங்கைக் கட்டத் திட்டமிடப்பட்டது. இந்த வளாகத்தில் நீச்சற்குளமும் குதிரையேற்றப் பள்ளியும் கட்டத் திட்டமிடப்பட்டிருந்தது; இவை நிதிப் பற்றாக்குறையால் கைவிடப்பட்டன.

2018 பிபா உலகக் கோப்பை
----------------------


| நாள் | நேரம் | அணி #1 | முடிவு | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| 18 சூன் 2018 | 21:00 |  தூனிசியா | – |  இங்கிலாந்து | குழு ஜி |  |
| 22 சூன் 2018 | 18:00 |  நைஜீரியா | – |  ஐசுலாந்து | குழு டி |  |
| 25 சூன் 2018 | 17:00 |  சவூதி அரேபியா | – |  எகிப்து | குழு ஏ |  |
| 28 சூன் 2018 | 17:00 |  சப்பான் | – |  போலந்து | குழு எச் |  |

பிபா உலகக் கோப்பை போட்டிகளுக்குப் பின்னர்
-----------------------------------------

2018 பிபா உலகக் கோப்பை போட்டிகளுக்குப் பின்னர் இவ்வரங்கு உள்ளூர் ரோடோர் வோல்கோகிராடு கால்பந்துக் கழகத்திற்கு கையளிக்கப்படும். நகரின் பண்பாட்டு, விளையாட்டு நிகழ்ச்சிகளுக்கும் விழாக்கள், கண்காட்சிகள், கச்சேரிகளுக்கும் பயன்படுத்தப்படும். வருங்காலத்தில் இங்கொரு உடல்பேணல் மையமும் அமைக்கப்படும்.

மேற்கோள்கள்
-----------

1. ↑  Stadium names for the 2018 FIFA World Cup Russia™ confirmed பரணிடப்பட்டது 2017-11-11 at the வந்தவழி இயந்திரம். பன்னாட்டுக் காற்பந்துச் சங்கங்களின் கூட்டமைப்பு.
2. ↑  Volgograd Arena பரணிடப்பட்டது 2017-10-15 at the வந்தவழி இயந்திரம். பன்னாட்டுக் காற்பந்துச் சங்கங்களின் கூட்டமைப்பு.

வெளி இணைப்புகள்
---------------

விக்கிமீடியா பொதுவகத்தில்,  
 ***Volgograd Arena***   
என்பதின் ஊடகங்கள் உள்ளன. 



| * பா
* உ
* தொ
2018 உலகக்கோப்பை காற்பந்து விளையாட்டரங்குகள் |
| --- |
| 
* கலினின்கிராத் அரங்கு (கலினின்கிராத்)
* கிரெத்தோவ்சுக்கி அரங்கு (சென் பீட்டர்ஸ்பேர்க்)
* லூசினிக்கி அரங்கு (மாஸ்கோ)
* அத்கிறீத்தியே அரங்கு (மாஸ்கோ)
* கசான் அரங்கு (கசான்)
* நீசுனி நோவ்கோரத் அரங்கு (நீசுனி நோவ்கோரத்)
* கொசுமசு அரங்கு (சமாரா)
* வோல்கோகிராட் அரங்கு (வோல்கோகிராட்)
* மோர்தோவியா அரங்கு (சரான்சுக்)
* ரஸ்தோவ் அரங்கு (தொன்-மீது-ரசுத்தோவ்)
* பிஸ்த் ஒலிம்பிக் அரங்கு (சோச்சி)
* மத்திய அரங்கு (எக்கத்தரீன்பூர்க்)

 |
**சதமணிக்கோவை** 
என்னும் நூல் 14ஆம் நூற்றாண்டில் மறைஞான சம்பந்தர் என்பவரால் எழுதப்பட்டது. 100 மணிகளால் கோக்கப்பட்ட கோவை என்பது ‘சதமணிக்கோவை’ என்பதன் பொருள். இதில் காப்புச் செய்யுள் உட்பட 107 நேரிசை வெண்பாப் பாடல்கள் உள்ளன. 

மதுரை சிவப்பிரகாசர் (கி.பி. 1488) எழுதிய ஞானதீக்கைத் திருவிருத்தம் என்னும் நூலில் சதமணிக்கோவை நூலைக் குறிப்பிட்டுள்ளார். இதனாலும் மேலும் பல காரணங்களாலும் இந்த நூல் கி.பி. 1350 எனக் கொள்ளப்பட்டுள்ளது. இந்த நூலை இயற்றியவர் இன்னார் என்பதில் பல்வேறு கருத்துக்கள் உள்ளன. 

இதில் வரும் வெண்பாக்கள் வினாக்களாக அமைந்துள்ளன. வினாவுக்கான விடையை ஆசிரியரே ஒவ்வொரு பாடலின் இறுதியிலும் தந்துள்ளார். விடைகளின் விளக்கங்கள் அடைப்புக் குறிக்குள் தரப்பட்டுள்ளன.

எடுத்துக்காட்டு 1

ஈசன் குறைவறவே எவ்விடத்தும் நிற்பதெனில்  

காசி முதலாகும் பதிகதியாப் – பேசியதிங்(கு)  

ஏதோ புராணங்கள் எல்லாம் இறைவனே  

ஈதென்று நாயேற்(கு) இயம்பு.

விடை – பசுவின் முலையிலே பால் பலித்தாற்போல (*பசுவின் முலையில் மட்டும் பால் சுரப்பது போல ஈசன் சில இடங்களில் மட்டும் அருள் சுரக்கிறார்*)

எடுத்துக்காட்டு 2

சென்றணையில் ஏகதே சத்தான் சிவமாகும்  

அன்றிநிறை வெள்ளில் அரனடியைக் – குன்றாமல்  

கூடலென்னும் சொல்லில்லை யாகும், குருபரனே!  

நாடியுன(து) உண்மை நவில். 

விடை – கண்படலம் நீங்குமது ஒழிந்து, பிரகாசம் வந்து கூடவேண்டுவதில்லை. (*சிவன் வெட்டவெளி என்னும் ஓருடம்பை உடையவன். அவனைக் கூடுவது எப்படி? கண்ணைத் திறந்தால் கண்ணுக்குள் ஒளி தானே வந்துவிடிகிறது. அதுபோல அவனை நினைத்தால் அவன் நம்மை அணைத்துக் கொள்கிறான்*)

கருவிநூல்
---------

* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

அடிக்குறிப்பு
-------------

1. ↑  
பதிப்பு

	* (நாகை வேதாசலம் பிள்ளை) மறைமலை அடிகள் 1898
	* தச மீனாட்சிசுந்தரம் பிள்ளை, திருவாடுதுறை ஆதீனப் பதிப்பு, 1949
2. ↑  

	* சந்தானாசிரியர் நால்வரில் மூன்றாமவர்
	* அருள் நமச்சிவாயர்
	* காழிக்கங்கை மெய்கண்டார்
	* காழிச் சிற்றம்பல நாடிகள். இந்தக் கருத்துக்கள் பொருந்தாதவை என மு. அருணாசலம் விளக்குகிறார்.
**வோலர் செயல்முறை** (*Wöhler process*) என்பது அலுமினியம் உலோகத்தை உற்பத்தி செய்யும் முதல் வழிமுறைப் பாதைகளில் ஒன்றாகும். இச்செயல்முறையில் நீரற்ற அலுமினியம் குளோரைடுடன் பொட்டாசியம் சேர்த்து குறைக்கப்படுகிறது. இதனால் அலுமினியத் தூள் உற்பத்தி செய்யப்படுகிறது 

AlCl3 + 3 K → Al + 3 KCl.
ஆல்-எரௌல்ட்டு செயல்முறை போன்ற திறம்பட்ட மின்னாற்பகுப்பு வழிவகைகளின் வருகைக்குப் பின்னர் வூலர் செயல்முறை மற்றும் அதனுடன் தொடர்புடைய இரசாயன அடிப்படையிலான வழிகள் வழக்கொழிந்து போயின.

வரலாறு
------

1825 ஆம் ஆண்டில் ஆன்சு கிரிசுட்டியன் ஒயர்சிடெட்டு என்ற டச்சு வேதியியலாளர் ஒரு செயல்முறையின் வழியாக தூய்மையற்ற அலுமினியத்தை உருவாக்கினார். இச்செயல்முறையை 1827 ஆம் ஆண்டில் பிரடெரிக் வோலர் சீரிய முறையில் மாற்றியமைத்தார். 
புதிதாக உருவாக்கப்பட்ட அலுமினியத்துடன் 1845 ஆம் ஆண்டில் வோலர் அலுமினியத்தின் ஒப்படர்த்தியை நிறுவினார்.

மேற்கோள்கள்
-----------

1. ↑  Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. ISBN 0-7506-3365-4.

பிற இணைப்புகள்
--------------

* International Aluminum Institute
* Wired
**மீரா சேத்** (Mira Seth) ஒரு இந்திய அரசு குடிமைப்பணி ஊழியர் மற்றும் இராஜதந்திரி ஆவார். இவர் பெண்கள் உரிமை ஆர்வலரும் மற்றும் ஐக்கிய நாடுகளின் சிறுவர் நிதியத்தின் முன்னாள் தலைவரும் ஆவார்.

அவர் சர்வதேச நிலையில் ஐக்கிய நாடுகள் சிறுவர் நிதியத்தின் நிர்வாகக் குழுவின் உறுப்பினராக பல பதவிகளைப் பெற்றார். மேலும் 1990 முதல் 1991 வரையும் 1991 முதல் 1992 வரை தலைவராக இருந்தார்.   சேத் முன்பு தொழில்துறை மேம்பாட்டுத் துறையில் பணியாற்றினார். கைத்தறி மற்றும் மீன்வளத்தை ஒழுங்குபடுத்துதல் போன்ற பல்வேறு பொருளாதார முயற்சிகளில் பெண்களின் ஈடுபாடு குறித்து அவரது ஆய்வுகள் இருந்தன. பெண்கள் மேம்பாட்டு குறித்த பிரச்சனைகளில் சேத் தனது கல்வி மற்றும் ஆய்வு அறிவைப் பயன்படுத்தினார். இவர் தனது ஆய்வுகளின் தொகுப்பினை பல கோரிக்கைகளுக்குப் பின்னர் "பெண்கள் மற்றும் மேம்பாடு: இந்திய அனுபவம்" என்ற நூலாக மாற்றினார். சேத்தின் முக்கிய இலட்சியங்களில் ஒன்று, 'எங்களுக்கு வேலைகளை கொடுங்கள்- மீதமுள்ளவற்றை நாங்கள் செய்ய முடியும்' என்பதாகும். இந்த இலட்சியமானது, வளரும் நாடுகளில் தடைகள் இல்லாமல் பெண்களுக்கு தொழிலாளர் தொகுப்பில் நுழைவதற்கான திறனை வழங்குவது இன்னும் பெரிய பொருளாதார வளர்ச்சியை அனுமதிக்கும் என்ற கருத்தை குறிப்பிடுகிறது. சேத் 'மேரா ஷிண்டர் புட்டார்' என்ற திரைப்படத்தை இயக்கியுள்ளார், இது ஒரு சட்டவிரோத குடியேறியவரின் சோதனைகள் மற்றும் துன்பங்கள் மற்றும் அவர் இந்தியாவில் விட்டுச் சென்ற குடும்பத்தைப் பற்றி பேசுகிறது.

குறிப்புகள்
-----------

1. ↑  Officers of the UNICEF Executive Board 1946–2014, UNICEF
2. ↑  Executive Board பரணிடப்பட்டது 2019-01-09 at the வந்தவழி இயந்திரம், UNICEF
**வடமேற்கு செமிடிக்** என்பது செமிடிக் மொழிக் குடும்பத்தின் ஒரு பிரிவு ஆகும். இக்குழுவில் அடங்கும் மொழிகள் சுமார் 8 மில்லியன் மக்களால் பேசப்படுகின்றன. பொதுவாக இக்குழு மூன்று துணைக்குழுக்களாகப் பிரித்து நோக்கப்படுகிறது. அவையாவன: உகரிதிக், கானானிய, அறமைக் என்பனவாகும், இவற்றுள் உகரிதிக் மொழி அழிவுற்ற மொழியாகும். செமிடிக் மொழியியலாளர்கள், அரபு மொழி வடமேற்கு செமிடிக் மொழிகளுடன் கொண்டுள்ள தொடர்புகளை கருத்தில் கொண்டு, பொதுவாக வடமேற்கு செமிடிக் மொழிகளை அரபு மொழியுடன் சேர்த்து மத்திய செமிடிக் மொழிகள் என்ற பெருங்குழுவை அமைப்பர்.

அருகிப் போன மொழியான உகரிதிக் மொழியே முதலாவதாக இக்குழுவை சேர்ந்த மொழியாகும். உகரிதிக் மொழியின் "தாத்" (ḍ) என்ற எழுத்தானது "ட்சேட்" (ṣ) என்ற எழுத்துக்கு மாற்றம் பெற்றது. (இதே மாற்றம் அக்காத் மொழியுலும் ஏற்பட்டது) இதே எழுத்தானது அறமைக் மொழியில் "அயின்"(ʕ) என மாற்றமடைந்தது.

கானானிய மொழிகளிக்கு நல்ல உதாரணமாக எபிரேய மொழி]]யை குறிப்பிடலாம். கானானிய மொழிகள் முன்பு, இன்றைய இசுரேல், பாலஸ்தீனம், யோர்தான், லெபனான், மற்றும் சீனாய் குடா பகுதிகளில் பேசப்பட்டது. *ā* இலிருந்து *ō* க்கான மெயெழுத்து மாற்றம் கானானிய மொழிகளை உகரிதிக் மொழியிலிருந்து பிரிக்கிறது. மேலும், நாவினால் முன்பற்களை தொட்டவாறு உச்சரிக்கப்பட்ட மெய் எழுத்துக்களான (Interdental consonant) ḏ, ṯ மற்றும் ṱ என்பன மேல் பல்லுகும் கீழ் உதட்டுக்குமிடையே காற்றை ஓடவிட்டு உச்சரிக்கப்படும் மெய் எழுத்துக்களான (Sibilant consonant) z, š மற்றும் ṣ ஆக மாற்றம் பெற்றது. இதன் தாக்கங்களை பின்வரும் சொற்களை ஒப்பிட்டு காணலாம்:

| மாற்றம் | உகரதிக் | அறமைக் | எபிரேய | கருத்து |
| --- | --- | --- | --- | --- |
| ḏ→z | ḏhb | dəhaḇ | zāhāḇ | *பொன்* |
| ṯ→š | ṯlṯ | təlāṯ | šālôš | *மூன்று* |
| ṱ→ṣ | ṱw | ṭûr | ṣûr | *மலை* |

* செமிடிக் மொழிகளின் வகை
* செமிடிக் மொழிகளின் பொதுவான வகைப்படுத்தல்
* தெற்கு செமிடிக் மொழிகளின் பொதுவான வகைப்படுத்தல்

**குறிப்பு 1**: தெற்கு செமிடிக் மொழிகளின் வகைப்படுத்தல் தொடர்பாகக் கருத்து வேறுபாடுகள் நிலவுகின்றன. முதன்மையான இரண்டு வகைகளும், சிவப்பு கோடுகளால் காட்டப்பட்டுள்ளன. பின்வரும் படிமம், தெற்கு செமிடிக் மொழிகளின் வகைப்படுத்தலைக் காட்டுகின்றன. பிற விபரங்களுக்கு, அத்தலைப்புகளில் உள்ள கட்டுரைகளைக் காணவும்.
**மீர்** அல்லது **மிர்** (*Mir*, ரஷ்ய மொழி: Мир), சோவியத் ஒன்றியத்தின் (தற்போது ரஷ்யா) பூமியைச் சுற்றி வர ஏவப்பட்ட ஒரு விண்நிலையம் ஆகும். விண்வெளியில் முதன் முதலில் நிறுவப்பட்ட நீண்ட-கால தொழிற்பாடுடைய விண்நிலையம் இதுவாகும். உலக அமைதியின் சின்னமாக சோவியத் ஒன்றியம் இதனை உருவாக்கியது. 1986 ஆம் ஆண்டு பெப்ரவரி 19 இல் இந்நிலையம் விண்ணுக்கு ஏவப்பட்டது. *மீர்* என்பது ரஷ்ய மொழியில் *சமாதானம்* அல்லது *அமைதி* எனப் பொருள்படும். விண்வெளி வீரர்கள் பூமியிலிருந்து மீள் விண்கப்பலில் பயணம் செய்து, விண்வெளியில் நிரந்தரமாகக் குடியேற சோவியத்தின் இத்திட்டம் வழிகோலியது. ரஷ்ய விண்கப்பலான சோயுஸ் மூலமாக முதலில் விண்வெளி ஆய்வாளர்கள் பயணம் செய்து, மீர் நிலையத்தோடு இணைக்கப்பட்டு இடம் மாறிக்கொண்டனர். அதன் பின்னர் நாசாவின் அட்லாண்டிஸ் மீள்விண்ணோடம் மீருடன் இணைந்தது.

மீர் விண்வெளி நிலையம் மார்ச் 23, 2001 வரை இயங்கியது. இது பின்னர் புவியின் சுற்று வட்டத்தில் இருந்து கட்டாயமாக விலக்கப்பட்டு தென் பசிபிக் பெருங்கடலில் விழுந்து மூழ்க விடப்பட்டது.

வெளி இணைப்புகள்
---------------

* அவனியைப் பல்லாண்டு சுற்றிவரும் அண்டவெளி நிலையங்கள் (சி. ஜெயபாரதன்)
* மீர் நாட்காட்டி
படம். 1 உடல் வெப்பநிலையில் ஏற்படும் மாற்றமானது, ஒரு நாளில், காலை 10 மணிக்கு 37.5° C. இலிருந்து மாலை 6 மணிக்கு 36.3° C யாக குறைவதைக் காட்டும் விளக்க அட்டவணை
படம். 2 Example of a basal body temperature chart. Menstruation begins on day 1. The rise in temperature between days 14 and 18 are the indication of ovulation. Temperature was taken orally with a regular fever thermometer. Temperature reading is very sensitive to breaks in the regular sleep-rhythm (e.g. "sleeping in" on day 25 )
**அடிநிலை உடல் வெப்பநிலை** (Basal body temperature) என்பது ஓய்வுநிலையில் (பொதுவாக தூக்கத்தில் இருக்கும்போது) உடலில் இருக்கக்கூடிய மிகக் குறைந்த வெப்பநிலையாகும். இது பொதுவாக தூக்கத்தில் இருந்து எழுந்தவுடன், வேறு உடல் இயக்கங்கள் ஆரம்பிக்க முன்னர் அளவிடப்படும். இருப்பினும் அந்த அளவீட்டை மிகச் சரியானதாகக் கொள்ள முடியாது. காரணம் அந்த அளவீடு, உண்மையான அடிநிலை உடல் வெப்பநிலையை விட சிறியளவில் அதிகமாக இருக்கும்.

பெண் களில் மாதவிடாய் சுழற்சியின்போது, சூல் முட்டையானது சூலகத்தில் இருந்து வெளியேறும் நாளில், இந்த அடிநிலை உடல் வெப்பநிலையானது, கால் - அரை பாகை செல்சியசு (அரை - ஒரு பாகை பாரன்ஃகைட்) இனால் உயர்ந்திருக்கும். இந்த உயர்வைக்கொண்டும் முட்டை வெளிவரும் நாளைக் கணிப்பார்கள்.

படம். 3 மாதவிடாய் சுழற்சி

மேற்கோள்கள்
-----------

1. ↑  Baker, Fiona C.; Waner, Jonathan I.; Vieira, Elizabeth F.; Taylor, Sheila R.; Driver, Helen S.; Mitchell, Duncan (2001-02-01). "Sleep and 24 hour body temperatures: a comparison in young men, naturally cycling women and women taking hormonal contraceptives". *The Journal of Physiology* **530** (3): 565–574. doi:10.1111/j.1469-7793.2001.0565k.x. பன்னாட்டுத் தர தொடர் எண்:1469-7793. பப்மெட்:11158285.
2. ↑   *Family planning : a global handbook for providers : evidence-based guidance developed through worldwide collaboration.*. Baltimore: Johns Hopkins, Bloomberg School of Public Health, Center for Communication Programs, INFO Project. 2011. பன்னாட்டுத் தரப்புத்தக எண்:9780978856304. இணையக் கணினி நூலக மையம்:776090067.
3. ↑  Taylor, Robert B. (2012-12-06) (in en). *Taylor's Family Medicine Review*. Springer Science & Business Media. பக். 40. பன்னாட்டுத் தரப்புத்தக எண்:9781461221524. .
படைத்துறையில் கடலில் முதன்மையாக இயங்கும் படை **கடற்படை** (About this soundஒலிப்பு (உதவி·தகவல்)) ஆகும். 
போர்க் கப்பல்கள், மறைவேகப்படகுகள், நீர்மூழ்கிகள், கடல்குண்டுகள், தவளைமனிதர் தாக்குதல்கள் என பலதரப்பட்ட தாக்குல் திறன்களை கடற்படை கொண்டிருக்கலாம். தமது கடற்பரப்பை பாதுகாக்க, கடல் தாண்டி தாக்க கடற்படை பயன்படுகிறது. 

 சங்ககாலத் தமிழகத்தில் கடற்கடை இருந்தது. நலங்கிள்ளி இதனை வைத்திருந்தான். கடலில் படை நடத்தி அள்ளிக்கொண்டுவந்த செல்வம் நாட்டில் மண்டிக் கிடந்தது. இந்தப் பெருமுயற்சியால் [நோன்தாள்] சோழநாட்டுப் பொருநன் (போராளி) என்னும் சிறப்பினைப் பெற்றிருந்தான். இவனிடம் குதிரைப்படையும் [இவுளி] இருந்தது. இவனைப் பாடும் புலவர் கோவூர் கிழார் நான் பொருநர் கூட்டத்துக் கலைஞன். பிறரைப் பாடிப் பரிசில் பெறுவதை விரும்பாதவன். அவனை மட்டுமே பாடுவேன். "அவன் தாள் வாழ்க". என்று பாடுகிறார்.  சங்ககாலக் கடல் வாணிகம் பற்றிக் கூறப்படும் செய்திகள் இங்கு எண்ணிப்பார்க்கத் தக்கவை.

மேலும் பார்க்க
--------------

* தரைப்படை
* கடற்படை
* வான்படை
* ஈருடகப்படை
* சிறப்புப்படை

மேற்கோள்
--------

1. ↑    கடற்படை அடல் கொண்டி,  

மண்டுற்ற மலிர் நோன் தாள்,  

தண் சோழ நாட்டுப் பொருநன்,  

அலங்கு உளை அணி இவுளி  

நலங்கிள்ளி நசைப் பொருநரேம்; 5  

பிறர்ப் பாடிப் பெறல் வேண்டேம்;  

அவற் பாடுதும், 'அவன் தாள் வாழிய!' - புறநானூறு 382
**பிராக்கிசெராடொப்ஸ்** என்பது, செராடொப்சிய தொன்மாக்கள் குடும்பத்துள் அடங்கும் ஒரு பேரினம் ஆகும். இதன் பெயர் கிரேக்க மொழிச் சொற்களில் இருந்து பெறப்பட்டது. *குட்டைக் கொம்புள்ள முகம்* என்னும் பொருள் தருவது (*பிராக்கி*: குட்டை, *செராட்*: கொம்பு, *-ஓப்ஸ்*: முகம்). இது பிந்திய கிரீத்தேசியக் காலத்தில் வாழ்ந்த ஒரு விலங்கு. இதன் புதைபடிவங்கள் கனடாவில் உள்ள ஆல்பேர்ட்டாவிலும், ஐக்கிய அமெரிக்காவின் மொண்டானாவிலும் கண்டுபிடிக்கப்பட்டன. இவை தொடர்பாக இளம் விலங்குகளிலிருந்து மட்டுமே கிடைத்த மிகக் குறைவான, எச்சங்களைக் கொண்டு போதிய விபரங்களை அறியக்கூடவில்லை. வளர்ந்த விலங்குகள் எவ்வளவு பருமனாக இருந்திருக்கலாம் என்பதைக் கூட ஊகிப்பது கடினமே.

இவை தாவர உண்ணிகளான செராடொப்சியா தொன்மாக்கள் குழுவைச் சேர்ந்தவை. கிளிக்கு உள்ளது போன்ற அலகுகளைக் கொண்டிருப்பது இவற்றின் சிறப்பியல்புகளில் ஒன்று. சுமார் 65 மில்லியன் ஆண்டுகளுக்கு முற்பட்ட கிரீத்தேசியக் காலத்தில், இவை வட அமெரிக்க, ஆசியப் பகுதிகளில் பெருமளவில் வாழ்ந்ததாகத் தெரிகிறது.

அக்காலத்தில் பூக்கும் தாவர வகைகள் மிகவும் அரிதாகவே காணப்பட்டன. இதனால் இவ் விலங்குகள் பேர்ன்கள், சைக்காட்டுகள், ஊசியிலைத் தாவரங்கள் ஆகியவற்றையே உண்டு வாழ்ந்திருக்கக் கூடும். இத் தாவரங்களின் முட்களை விலக்கி உண்பதற்கு அவற்றின் அலகுகள் பயனுள்ளதாக இருந்திருக்கும்.

இவற்றையும் பார்க்கவும்
----------------------

* தொன்மாக்கள் பட்டியல்
* செராடொப்சிடீ
**மீரா தத்தா குப்தா** (*Mira Datta Gupta*) ( வங்காள மொழி: মীরা দত্ত গুপ্ত ) (5 அக்டோபர் 1907 - 18 சனவரி 1983) ஓர் சுதந்திர போராட்ட வீரரும், சமூக சேவகரும், கல்வியாளரும், அரசியல்வாதியும், கொல்கத்தாவில் பெண்கள் பிரச்சனைக்கான ஆர்வலரும் ஆவார். இவர் 1937 முதல் 1957 வரை இருபது ஆண்டுகள் வங்காளத்திலும் பின்னர் மேற்கு வங்காளத்திலும் சட்டமன்ற உறுப்பினராக இருந்தார். முதலில் 1937 முதல் 1952 வரை மகளிர் தொகுதியையும், பின்னர் 1952 முதல் 1957 வரை பவானிபூரையும் பிரதிநிதித்துவப்படுத்தினார். இவர் பவானிப்பூரின் முதல் சட்டமன்ற உறுப்பினர் ஆவார்.

பின்னணி
-------

இவர், இந்திய தணிக்கை மற்றும் கணக்கு சேவை அதிகாரியான சரத் தத்தா குப்தா, இந்தியத் தலைமைக் கணக்காளர் ( ஓய்வு ) என்பவருக்கும், ஜெய்ப்பூர் மாநிலத்தின் இரயில்வே நிதியின் முகவர் சரஜுபாலா தத்தா குப்தா (என்கிற சென்) என்பவருக்கும் மகளாகப் பிறந்தார். வர் அக்டோபர் 5 அன்று டாக்காவில் உள்ள தாய்வழி தாத்தா பாட்டி வீட்டில் பிறந்தார். இவரது தந்தைவழி மூதாதையர்கள் டாக்கா மாவட்டத்தின் ஜெயின்ஷார் கிராமத்தின் தர்பாஷா பகுதியில் கணிசமான நிலங்களை வைத்திருந்தனர். இந்த குடும்பம் 1947 இல் வங்காளத்தின் இரண்டாவது பிரிவினை வரை இருந்தது. பத்தொன்பதாம் நூற்றாண்டின் இறுதியில் இருந்து குடும்பத்தின் பெரும்பாலான உறுப்பினர்கள் கொல்கத்தாவில் வாழ்ந்து வேலை செய்ததால், இவரது தந்தைவழி உறவினர்கள் பிரிவினையால் கணிசமாக பாதிக்கப்படவில்லை. கொல்கத்தாவில், ஹஸ்ரா சாலையில் 41 வயதில் தனது பெற்றோருடன் வாழ்ந்தார்.

மேற்கு வங்க அரசாங்கத்தில் கல்வி அமைச்சராக இருந்த (1972-77) சாந்தி தாஸ்குப்தா இவரது மருமகன். வரலாற்றாசிரியரான பருண் டே ஒரு மருமகன். இந்திய ஆட்சிப் பணி அதிகாரியும் மேற்கு வங்காள முன்னாள் தலைமை செயலாளரருமான அர்தெந்து சென், இவருடைய உறவினர் ஆவார்.

கல்வி
-----

இவர் கொகல்கத்தாவின் புனித ஜான்ஸ் மறைமாவட்டப் பள்ளியிலும், கொல்கத்தாவின் பெதுன் கல்லூரியின் மாணவியாவார். இவர் கொல்கத்தா பல்கலைக்கழகத்தில் கணிதத்தில் தனது முதுநிலையை முடித்தார். 1930 இல் நடந்த தேர்வில் முதல் வகுப்பில் இரண்டாமிடம் பெற்றார்.

இவருடைய பெற்றோர் தேசபக்தி உணர்வுகளால் பெரிதும் ஈர்க்கப்பட்டனர். மேலும் இவர் வளர்ந்து வரும் போது இவரும் இந்த யோசனைகளை உள்வாங்கினார். இவருடைய தந்தை ஒரு மூத்த அரசாங்க அதிகாரி என்பதால், இவர் நீண்ட காலமாக ஒரு புரட்சிகர தொழிலாளி என்று காவல் துறையினர் சந்தேகிக்கவில்லை. ஹஸ்ரா சாலையில் உள்ள இவரது குடும்ப வீட்டில் புரட்சிகர கட்சி ஊழியர்களுக்கான ஆவணங்களையும் ஆயுதங்களையும் வெடிமருந்துகளையும் கூட இவர் ரகசியமாக வைத்திருந்தார். 1946 கொல்கத்தா கலவரத்தின் போது இவர் கலவரத்தில் பாதிக்கப்பட்ட முஸ்லிம் மற்றும் இந்துகளுக்கு அடைக்கலம் கொடுத்தார். இந்த முயற்சியில் இவரது பெற்றோர்கள் உட்பட இவருடைய குடும்ப உறுப்பினர்களின் தீவிர ஆதரவைக் கொண்டிருந்தார். இவரது அரசியல் வாழ்க்கையின் ஆரம்ப ஆண்டுகளில், இவர் இந்திய தேசிய காங்கிரசின் உறுப்பினராக இருந்தார். ஆனால் பின்னர் கட்சியின் நடவடிக்கையால் ஏமாற்றமடைந்தார். பின்னர், இவர் அனைத்திந்திய பார்வார்டு பிளாக்கு கட்சியில் சேர்ந்தார்.

இவர் இந்தியாவின் மேற்கு வங்கத்தில் உள்ள பல முக்கிய பெண்கள் அமைப்புகள் மற்றும் கல்வி நிறுவனங்களின் நிறுவனர் ஆவார். அகில இந்திய மகளிர் மாநாடு மற்றும் அனைத்து வங்காள பெண்கள் சங்கத்தின் நிறுவனர் உறுப்பினர்களில் ஒருவராகவும் இருந்தார்.

இறப்பு
------

இவர் 18 சனவரி 1983 அன்று தனது 76 வயதில் [[நுரையீரல் அழற்சி|நுரையீரல் அழற்சியால் இறந்தார்.

மேற்கோள்கள்
-----------

1. ↑  Key Highlights of General Elections 1951 to the Legislative Assembly of West Bengal பரணிடப்பட்டது 30 செப்டம்பர் 2007 at the வந்தவழி இயந்திரம்
**போ. சுஜாதா தேவி** (*B. Sujatha Devi*)(1946 - 23 சூன் 2018) என்பவர் கேரளாவைச் சேர்ந்த இந்திய எழுத்தாளர், கல்வியாளர் மற்றும் சுற்றுச்சூழல் ஆர்வலர் ஆவார். இவர் எர்ணாகுளம் மகாராஜா கல்லூரியிலும், திருவனந்தபுரம் மகளிர் கல்லூரியிலும் ஆங்கில பேராசிரியராகப் பணியாற்றினார். 1999ஆம் ஆண்டில், *கடுகலுடே தாளம் தேடி* என்ற பயணக்கட்டுரைக்காக சிறந்த பயணக்கட்டுரைக்கான கேரள சாகித்திய அகாதமி விருதை வென்றார்.

தனிப்பட்ட வாழ்க்கை
------------------

சுஜாதா தேவி கவிஞரும் சுதந்திரப் போராட்ட வீரருமான போதேஸ்வரன் மற்றும் வி. கே. கார்த்யாயனி தம்பதியரின் மகள் ஆவார். கவிஞர்கள் மற்றும் ஆசிரியர்களான இருதய குமாரி மற்றும் சுகதகுமாரி ஆகியோரின் தங்கையும் ஆவார்.

பணி
---

சுஜாதா தேவி திருவனந்தபுரம் மகளிர் கல்லூரியில் தனது ஆசிரிய வாழ்க்கையைத் தொடங்கினார். பின்னர் பட்டாம்பி அரசு கல்லூரி, எர்ணாகுளம் மகாராஜா கல்லூரி மற்றும் சாலக்குடி கல்லூரியில் பேராசிரியராகவும் ஆங்கில விரிவுரையாளராகவும் பணியாற்றினார். பெரும்பாலும் பயணக் கட்டுரைக்காக அறியப்பட்ட சுஜாதா தேவி ஒரு கவிஞரும் ஆவார்.

மேற்கோள்கள்
-----------

1. ↑  Correspondent, Special (2018-06-24). "Writer Sujatha Devi dead" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  "Poet, beloved professor Sujatha Devi, no more". *The Times of India*. 2018-06-24. பன்னாட்டுத் தர தொடர் எண்:0971-8257. .
3. ↑  "Poet and travel writer Sujatha Devi passes away in Thiruvananthapuram". *The News Minute* (ஆங்கிலம்). 2018-06-23. 2023-04-01 அன்று பார்க்கப்பட்டது.
4. ↑  "Poet and travel writer Sujatha Devi passes away". *OnManorama*. 2023-04-01 அன்று பார்க்கப்பட்டது.
**கடலடிச் சமவெளி** (Abyssal plain) கிடை மட்டமாக அல்லது மிகக் குறைந்த சரிவுடன் காணப்படும் கடலுக்கு அடியில் உள்ள தரை ஆகும். இவை புவியில் உள்ள கூடிய சமதளமாகவும், வழுவழுப்பாகவும் அமைந்த பகுதிகளுள் அடங்கும். இப் பகுதிகள் மிகக் குறைவாகவே ஆராயப் பட்டுள்ளன. ஏறத்தாள 40% கடல் தரையை உள்ளடக்கியுள்ள இக் கடலடிச் சமவெளிகள் 2,200 தொடக்கம் 5,500 மீட்டர்கள் வரையான ஆழத்தை எட்டுகின்றன. இவை கண்ட எழுச்சியின் அடிப்பகுதிக்கும் நடுக்கடல் முகடுகளுக்கும் இடையில் அமைந்துள்ளன.

கீழ்ப் புவியோடு உருகி மேல் தள்ளப்பட்டு நடுக் கடல் முகட்டுப் பகுதியில் கடல் மட்டத்துக்கு வந்து புதிய கடல் புறவோட்டை உருவாக்குகின்றன. இப் புதிய கடல் புறவோடு பெரும்பாலும் எரிமலைப் பாறைகளாக இருப்பதுடன் கரடுமுரடான நிலவமைப்பைக் கொண்டவையாகவும் இருக்கின்றன. இக் கரடுமுரடான தன்மையின் அளவு நடுக் கடல் முகடுகள் பரவும் வீதத்தில் தங்கியுள்ளது. குறிப்பிடத்தக்க அளவில் மாறுபடும் இப் பரவல் வீதங்கள் கூடிய வேகம், நடுத்தர வேகம், குறைவான வேகம் என மூன்றாகப் பகுக்கப்படுகின்றன. கூடிய வேகம் என்பது ஆண்டுக்கு 100 மில்லிமீட்டரிலும் அதிகமானது, நடுத்தரம் ~ 60 மிமி / ஆண்டும், குறைந்த வேகம் ஆண்டுக்கு 20 மில்லிமீட்டரிலும் குறைவானதும் ஆகும்.
**பிராக் எட்வர்டு லெஸ்னர்** (Brock Edward Lesnar பிறப்பு:சூலை 12, 1977) ஓர் அமெரிக்க தொழிற்முறை மற்போர் வீரர் மற்றும் தொழில் முறை கால்பந்து வீரர் ஆவார். இவர் தற்போது உலக மற்போர் மகிழ்கலை நிறுவனத்துடன் ஒப்பந்தத்தில் ஈடுபட்டு ரா எனும் குத்துச் சண்டைப்பிரிவில் பிராக் லெஸ்னர் எனும் பெயரில் விளையாடி வருகிறார். பிஸ்மாஅர்க் மாநிலக் கல்லூரியில் கல்வி கற்கும் போது  தொழில்முறை அல்லாத மற்போர் போட்டிகளில் கலந்துகொண்டார். 2000 ஆம் ஆண்டில் மின்னசொட்டா பலகலைக் கழகத்தில் கல்வி கற்கும் போது உலக மற்போர் நிறுவனத்துடன் ஒப்பந்தமானார். பின் ஓ வி ஏ நிறுவனத்துடன் மற்போர் செய்ய ஒப்பந்தமானார். அதில் *செல்டன் பெஞ்சமின்* eன்பவ்ருடன் இணைந்து மூன்று முறை *டேக் டீம் சாம்பியன்*  பட்டம் பெற்றார். 2002 ஆம் ஆண்டில் உலக மற்போர் மகிழ்கலை நிறுவனத்தில் ஒப்பந்தமாகி ஐந்து மாதங்களுக்குப் பின் உலக மற்போர் மகிழ்கலை வாகையாளர் பட்டம் பெற்றார். அதன்மூலம் மிக இளம்வயதில் இந்தப் பட்டம் பெற்ற வீரர் எனும் சாதனை படைத்தார். அதன்பின்பு *ரெஸ்சில்மேனியா 20*  இல் இவர் கோல்டுபெர்க்குடன் மோதினார். பின் நேசனல் புட்பால் லீக்கில் கலந்துகொண்டார். 2005 ஆம் ஆண்டில் மீண்டும் *நியூ ஜப்பான் புரோ ரெஸ்லிங்  எனும்* மற்போர் நிறுவனத்துடன் ஒப்பந்தமாகி தனது முதல் போட்டியிலேயே வாகையாளர் பட்டம் சூடினார்.

எட்டு ஆண்டுகால இடைவெளிக்குப் பிறகு மீண்டும் லெஸ்னர் உலக மற்போர் மகிழ்கலை நிறுவனத்துடன் ஒப்பந்தமாகினார். இரண்டு ஆண்டுகளுக்குப் பின்னர் ரெஸ்சில்மேனியா XXX நிகழ்ச்சியில் அண்டர்டேகரை இவர் வென்றார். அதன்மூலம் ரெஸ்சில்மேனியாவில் அண்டர்டேகர் தோல்வியுற்றதே இல்லை எனும் சாதனையை இவர் முறியடித்தார். இவர் உலக மற்போர் வாகையாளர் பட்டத்தினை நான்கு முறை பெற்றுள்ளார்.

ஆரம்பகால வாழ்க்கை
-----------------

பிராக் எட்வர்டு லெஸ்னர் சூலை 12, 1977   இல் வெப்ஸ்டர், சவுத் டகோடாவில் பிறந்தார். இவரின் தந்தை ரிச்சர்டு லெஸ்னர் தாய் ஸ்டெபனி. தனது பெற்றோருடன் வெப்ஸ்டரில் உள்ள ஓர் பால் பண்ணைஉயில் வாழ்ந்து வந்தார்..  இவர் ஜெர்மன் வம்சாவளியைச் சேர்ந்தவர். இவருக்கு ட்ராய் மற்றும் சாட் ஆகிய இரு மூத்த சகோதரர்களும் பிராண்டி எனும் இளைய சகோதரியும் உள்ளனர்.   தனது 17 ஆம் வயதில் இவர் தேசிய ரானுவ பாதுகாப்பில் வண்ணக் குறைபாடு காரணமாக அலுவகப் பணிபுரிந்தார். கணிப்பொறி தேர்வில் தோல்வியடைந்ததால் ஒரு கட்டுமான நிறுவனத்தில் பணிபுரிந்தார்.

லெஸ்னர் வெப்ஸ்டர் உயர்நிலைப்பள்ளியில்  கல்வி பயின்றார். அப்போது கால்பந்து மற்றும் தொழில்முறை அல்லாத மற்போரில் ஈடுபட்டார். அப்போது நடைபெற்ற மாநில அளவிலான மற்போர் போட்டியில் மூன்றாம் இடம் பிடித்தார் .பின்பு அவர் பிஸ்மார்க் மாநிலக் கல்லூரியில் சேர்ந்தார். இரண்டாம் ஆண்டில் தேசிய இளையோர் கல்லூரி தடகள கழக வாகையாளர் பட்டதினைப் பெற்றார்.பின்பு மற்போர் உதவித் தொகை மூலமாக மின்னசொட்ட பலகலைக்கழகத்தில் இவருக்கு இடம் கிடைத்தது. அங்கு இவரின் அறை நண்பரான *ஷெல்டன் பெஞ்சமின்* eன்பவரைச் சந்தித்தார். அவர்தான் இவரின் உதவிப் பயிற்சியாளரும் பின்னாளில் மற்போர் கூட்டாளியும் ஆனார்.

சான்றுகள்
---------

1. ↑  "Biography for Brock Lesnar". IMDB.com. March 23, 2009 அன்று பார்க்கப்பட்டது.
2. ↑  *Death Clutch: My Story of Determination, Domination, and Survival* by Brock Lesnar (ISBN 978-0062023117)
**மணாலி வனவிலங்கு சரணாலயம்** வட இந்தியாவில் இமாச்சல பிரதேசத்தில் உள்ள ஒரு வனவிலங்கு காப்பகம் ஆகும்.

வரலாறு
------

மணாலி வனவிலங்கு சரணாலயத்தின் பரப்பளவு சுமார் 31.8 சதுர கிலோமீட்டர்கள். 1933ஆம் ஆண்டின் பஞ்சாப் பறவைகள் மற்றும் காட்டு விலங்குகள் பாதுகாப்புச் சட்டத்தின் கீழ், பின்வரும் பகுதி பிப்ரவரி 26, 1954 அன்று சரணாலயமாக அறிவிக்கப்பட்டது.

அமைவிடம்
--------

இது மணாலியிலிருந்து சுமார் 2 கி. மீ. தொலைவில் அமைந்துள்ளது. இது *மணல்சு காட்* நீர்ப்பிடிப்பு பகுதியாகும். மணாலி மரக்கட்டைகள் மற்றும் தூங்கி கோயிலிலிருந்து ஒரு பாதை அடர்ந்த தியோதர், கைல், குதிரை கசுக்கொட்டை, வாதுமைக் கொட்டை மற்றும் மேப்பிள் காடுகள் வழியாகச் செல்கிறது. இச்சரணாலத்தைப் பார்வையிடச் சிறந்த காலம் மே முதல் அக்டோபர் வரை ஆகும்.

விலங்குகள்
----------

கத்தூரி மான், மோனல் மற்றும் பழுப்பு கரடி, சிறுத்தை மற்றும் பனிச்சிறுத்தை ஆகியவை இங்குக் காணப்படும் பொதுவான விலங்குகளில் சில. கோடையில் பனிப்பாறை மண்டலத்தில் இபெக்ஸ் காட்டாடு மந்தைகள் இடம்பெயர்வதைக் காணலாம்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2022-03-08 அன்று மூலம் பரணிடப்பட்டது. 2022-03-08 அன்று பார்க்கப்பட்டது.
2. ↑  "Manali Wildlife Sanctuary in Manali". *www.india.com* (ஆங்கிலம்). 2022-03-08 அன்று பார்க்கப்பட்டது.

வெளி இணைப்புகள்
---------------

* இமாச்சலப் பிரதேச சுற்றுலாக் கழகம்
* இமாச்சலப் பிரதேச சுற்றுலா வளர்ச்சிக் கழகம்